પેરિસમાં ગઈ કાલે રમાયેલા ક્વાર્ટર ફાઇનલ મુકાબલામાં હાફટાઇમ સુધી ફ્રાંસની ટીમે ૪-૦ની સરસાઈ હાંસલ કરી લીધી હતી. પહેલા હાફમાં ફ્રાંસ તરફથી ઓલિવએ ઝિરુ, પોલ પોગબા, દિમિત્રિ પેયેટ અને એન્ટોનિયા ગિઝમેને ગોલ કર્યા હતા. બીજા હાફમાં આઇસલેન્ડે બે અને ફ્રાંસે એક ગોલ કર્યો હતો. આ મેચ સાથે જ યુરો કપમાં આઇસલેન્ડની યાદગાર સફર સમાપ્ત થઈ ગઈ છે. ગત સપ્તાહે આઇસલેન્ડની ટીમે ઈંગ્લેન્ડને ૨-૧થી હરાવીને ફૂટબોલ જગતમાં સનસનાટી મચાવી દીધી હતી.